FORTH เคาะซื้อหุ้น FSMART จากตลท.วงเงิน 210 ลบ. หนุนถือเพิ่มแตะ 54.61%
FORTH เคาะซื้อหุ้น FSMART จากตลท.วงเงิน 210 ลบ. หนุนถือเพิ่มแตะ 54.61%
FORTH เคาะซื้อหุ้น FSMART จากตลท.วงเงิน 210 ลบ. หนุนถือเพิ่มแตะ 54.61%
23 ธ.ค. 2562

บริษัท ฟอร์ท คอร์ปอเรชั่น จำกัด (มหาชน) หรือ FORTH เปิดเผยว่า ที่ประชุมคณะกรรมการบริษัทเมื่อวันที่ 20 ธ.ค. อนุมัติการซื้อหุ้นสามัญของ ฟอร์ท สมาร์ท เซอร์วิส จำกัด (มหาชน) หรือ FSMART โดยกำหนดวงเงินสูงสุดที่จะใช้ในการซื้อหุ้นไม่เกิน 210 ล้านบาท จำนวนหุ้นที่จะซื้อไม่เกิน 30 ล้านหุ้น คิดเป็น 3.75% ของทุนที่ชำระแล้วของ FSMART โดยวิธีการซื้อหุ้นผ่านตลาดหลักทรัพย์แห่งประเทศไทย  (ตลท.) ทั้งนี้ จะทำให้สัดส่วนการถือหุ้นของบริษัทเพิ่มขึ้นจาก 50.76% เป็น 54.61%
นอกจากนี้ยังอนุมัติจัดตั้งบริษัท กิจการร่วมค้าฟอร์ท รอยัล จำกัด ซึ่งประกอบธุรกิจจำหน่ายอาวุธ เครื่องบินอากาศยาน เรือรบ พร้อมอุปกรณ์ อะไหล่ เรดาร์และอุปกรณ์สื่อสัญญาณของสิ่งของดังกล่าวทุกชนิด ให้แก่หน่วยราชการ นิติบุคคลและบุคคลทั่วไป โดยมีทุนจดทะเบียนเริ่มต้นจำนวน  2 ล้านบาท โดยบริษัทถือหุ้น 50% ส่วนอีก 50% ถือโดยบริษัท รอยัล ดีเฟนส์ จำกัด ซึ่งไม่ใช่บุคคลเกี่ยวโยงกันของบริษัท